钦定古今图书集成/明伦汇编/官常典/第544卷 > 《奉和圣制送王晙巡边应制》张说
## 钦定古今图书集成/明伦汇编/官常典/第544卷 > 《奉和圣制送王晙巡边应制》张说

《六月》歌《周雅》，三边遣夏卿。欲施攻战法，先作简稽行。
礼乐知谋帅，《春秋》识用兵。一劳堪定国，万里即长城。
策有和戎利，威传破卤名。军前雨洒道，楼上月临营。
别藻瑶华降，同衣锦襮荣。关山由义近，戎马为恩轻。
丝竹路傍散，风云马上生。朝廷谓吉甫，邦国望君平。